Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, herritarren biltzarra Klima-aldaketari eta energia-trantsizioari buruzko Foru Legean jasotako partaidetza-organo gisa eratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatutakoaren babesean, eskatzen du datorren 2023ko urtarrilaren 26ko Osoko Bilkuran Landa Garapeneko eta Ingurumeneko kontseilariari zuzenduko zaion ahozko galdera honako hau izan dadila:

Noizko aurreikusten dute egonen dela eratuta herritarren biltzarra, Klima Aldaketari eta Trantsizio Energetikoari buruzko Foru Legean jasotako partaidetza-organo gisa?

Iruñean, 2023ko urtarrilaren 19an

Foru parlamentaria: Ainhoa Aznárez Igarza